Wicus van der Merwe vermaak by die Ou MeulWicus van der Merwe is Vrydag 30 Januarie by die Ou Meulteater te sien. Foto: Verskaf. Die komediant, Wicus van der Merwe, is een van die min Suid-Afrikaanse kunstenaars wat sang, die kuns van stories vertel en komedie saam verweef in ŉ vertoning waar die gehore aan sy lippe hang. Wicus het al ses albums uitgereik en twee DVD’s waarvan vier al goue status bereik het. Twee het ŉ Suid-Afrikaanse musiektoekenning (SAMA) benoeming gekry en hy het ook al ŉ Tempo-toekenning vir beste komedie album ontvang. Sy nuutste album, Popster, is onlangs vrygestel en hierdie nuwe toevoeging is die kroon op sy 12 jaar lange loopbaan. Verder is hy ook die aanbieder van gewilde kykNET televisieprogramme soos Opskop en Jou Show. Die sanger, komediant en TV-aanbieder is Vrydag 30 Januarie by die Ou Meulteater in die Paarl te sien, en dit beloof om ŉ aand van lekker lag, ontspan en genot te wees. Moet dit nie misloop nie. Kaartjies kan bespreek word by Vicky Stemmet by 083 564 0056 of stuur ŉ e-pos aan [email protected] Besoek die Ou Meulteater se webwerf vir ‘n volledige teaterprogram.